<classify> Mkwasa alisema kuwa pamoja na kuwa na mikakati mbalimbali ambayo wanatarajia kuitimiza hivi karibuni, ikiwa ni pamoja na kuingia mkataba na Sport Pesa, pia wadau waendelee kuichangia timu hiyo ili iweze kukamilisha zoezi la kulipa malimbikizo ya fedha za wachezaji wao.Ni wazi kuna wachezaji ambao bado wanadai mishahara yao ambayo ni haki yao kimsingi tunayotakiwa kuwapa na malimbikizo tunaomba wavumilie tutalimaliza tatizo lao hivi karibuni, alisema Mkwasa.Alisema wanachama wa klabu hiyo ya Jangwani wasichoke kuichangia kwa hali na mali katika kipindi hiki ambacho wamekumbwa na mdororo wa uchumi tangu Mwenyekiti wao, Yusuf Manji apate matatizo.Katika hatua nyingine, Mkwasa alisema kwa sasa hali imetulia ndani ya klabu hiyo na kwamba anafanya kazi kwa amani. Mwenyekiti anaumwa kwa kipindi kirefu sasa hali yake kiafya si nzuri, Makamu ndio anafanya majukumu yake na tupo vizuri, hali imetulia na tunafanya kazi vizuri,alisema Mkwasa.Mkwasa hivi karibuni aliripotiwa kuwekewa zengwe na baadhi ya viongozi wa klabu hiyo akipangiwa kutimuliwa na nafasi yake ichukuliwe na Baraka Kizuguto ambaye yupo Bodi ya Ligi. TPBL.Hata hivyo, Mkwasa alisema ni watu wachache ambao wamepanga kuwavuruga hasa katika kipindi hiki cha kuelekeaa mwishoni mwa Ligi na kuwavurugia mipango yao ya kuhakikisha wanatetea ubingwa.  <topic>: michezo 